钦定古今图书集成/历象汇编/岁功典/第022卷 > 福州府
## 钦定古今图书集成/历象汇编/岁功典/第022卷 > 福州府

元日祈年，五鼓后，户无贵贱贫富，皆严洁屋宇，设上
中下三位，陈列酒食茶汤，焚金银楮钱，冀承灵贶，以
保遐龄。盖用道家之说，谨岁始　饮屠苏。除日以药
剂入绛囊，置井中，元旦出之渍酒，东向而饮，自幼至
长以为序，可辟瘟疫，盖用《华陀》与魏武帝方也。是日
率食素。绍兴辛亥，程待制迈以寇盗未平，榜谕郡民，
先一日禁屠。